గ్యాస్ పైపులైను ప్రాజెక్టుపై ఇరాన్-పాక్ సమీక్ష
ఇస్లామాబాద్ (ఏజెన్సీ)| PNR| Last Modified      శనివారం,  5 జనవరి 2008 (11:02 IST)
ఇరాన్-పాకిస్తాన్-ఇండియా దేశాల మధ్య నిర్మించ తలపెట్టిన గ్యాస్ పైపు లైను ప్రాజెక్టు నిర్మాణంపై ఇరాన్-పాకిస్తాన్ విదేశాంగ మంత్రులు శుక్రవారం సమీక్ష నిర్వహించారు. లక్షల బిలియన్ డాలర్ల విలువ చేసే ఈ ప్రాజెక్టును ఇరాన్ నుంచి పాకిస్తాన్ మీదుగా భారత్‌కు గ్యాస్‌ పైపు లైను నిర్మాణం చేపడతారు. అయితే పాకిస్తాన్-భారత్‌ల మధ్య పన్నుల ఖరారులో చిక్కులు తలెత్తడంతో ఈ ప్రక్రియకు భారత్ దూరంగా ఉంది. అంతేకాకుండా.. ఇరాన్-పాకిస్తాన్ విదేశాంగ మంత్రులు ఇటీవల తెహ్రాన్‌లో సమావేశమై చర్చించారు.
తాజాగా పాకిస్తాన్‌లో పర్యటిస్తున్న ఇరాన్ విదేశాంగ మంత్రి మానోచ్చెర్ మొట్టకి పాక్ అధికారులతో ప్రాజెక్టుపై సమీక్ష నిర్వహించారు. అనంతరం ఆ దేశ అధ్యక్షుడు ముషారఫ్‌తో ఇరాన్ మంత్రి సమావేశమయ్యారు. ఈ సందర్భంగా ఇరాన్ చేపట్టిన యురేనియం శుద్ధి కార్యక్రమాన్ని అణు శక్తికి మాత్రమే ఉపయోగించుకోవాలని, అణు కార్యకలాపాలకు వినియోగించరాని ముషారఫ్ ఇరాన్‌ను కోరారు.
అనంతరం పిపిపి ప్రధాన కార్యాలయాన్ని సందర్శించిన ఇరాన్ మంత్రి.. బెనజీర్ భుట్టో మృతికి సంతాపంగా ప్రార్ధనలు జరిపారు. ఈ సందర్భంగా ఆయన మాట్లాడుతూ ఈ ప్రాంత ప్రజల హృదయాల్లో తీవ్రవాదానికి చోటులేదని మొట్టకి పేర్కొన్నారు.
సంబంధిత వార్తలు